નોટપેડ કાઢીને તે ઉભો થયો. આ પહેલો પ્રસંગ હતો જ્યાં તે ખરેખર કામ કરવા જઈ રહ્યો હતો. આચાર્યા તેની પાછળ ચાલ્યા. નુકસાનની નોંધ કરવાનું શરૂ થયું. કોઈક દિવાલ ફરીથી કરાવવી પડે તેમ હતી, ક્યાંક તિરાડો પૂરવાની જરૂર હતી, ભયજનક સ્લેબ ઉતારીને ફરી કોલમ મૂકીને કરવા પડે તેમ હતા, બધુંય તેણે ટપકાવવા માંડ્યું. લેધરબેલ્ટ પર લટકતી નવીનક્કોર ટેપ કાઢીને તેણે જરૂરી માપ લીધાં. બીજે આ બધું તૈયાર મળતું અને તેણે કદી ઉલટતપાસ કરી નહોતી, કામ કરવાનો આ પ્રથમ અનુભવ હતો.